﻿ Rolul muzicii în educația estetică Numele:Lupu Raluca-Elena, Grupa a III-a, PIPP Rezumat “Muzica este graiul în care se oglindesc fără putință de prefăcătorie, însușirile sufletești ale omului.” George Enescu Educația estetică a preșcolarilor urmărește cultivarea capacităților de a aprecia frumosul din artă, ambianță, natură, viața socială și de a contribui la crearea frumosului prin forme de manifestare specifice vârstei, contribuind astfel la formarea și desăvârșirea personalității copiilor. Educatia estetica este aceea care-l reînvata pe copil “sa traiasca armonia interioara si echilibrul între fortele imaginatiei si cele ale actiunii, între vis si realitate, între aspiratiile eu-lui si acceptarea realitatii, între îndatoririle fata de sine si cele fata de semeni. A trai în frumusete presupune interes pentru masura si armonie, deci o moralitate superioara; o pregatire morala superioara duce la bucurie – efect si semn al armoniei interioare si echilibrului – iar pe planul actiunii la dinamism fecund” (3). Stimulând într-un mod propriu expresivitatea si originalitatea, educatia estetica se înscrie pe linia unei pedagogii a creativitatii. Ea impune sa dezvoltam la elevi aspiratia lucrului bine si frumos facut, exigenta si bunul gust fata de orice produs industrial, simtul echilibrului si simplitatea comportarii frumoase, civilizate. Educatia estetica scolara are drept esenta formarea personalitatii elevilor prin intermediul frumosului din arta, societate si natura. Parte centrala a educatiei estetice, educatia artistica, are o sfera de actiune mai restrânsa (vizeaza numai valorile artei), sondeaza însa mai adânc, presupune un grad mai mare de initiere, angajeaza calitati mai subtile si solicita mai complex personalitatea în ansamblul ei. Obiectivele, continuturile, metodele si formele educatiei artistice sunt puternic individualizate, se exprima prin limbaje si tehnici specializate si implica o competenta profesionala atestata celui ce o realizeaza în scoala sau în afara scolii. Distinctia între educatia estetica si cea artistica este relativa, ea fiind determinata în primul rând, de particularitatile valorilor estetice prin care se realizeaza. Cuvinte cheie: gust estetic, sentiment estetic, artă, educație muzicală, frumos Structura: 1. Educația estetică – obiective 2. Conținutul educației estetice 3. Educația pentru și prin valorile muzicale 4. Legătura dintre educația muzicală și educația estetică 5. Concluzii 6. Bibliografie 7. Anexe Educația estetică Educația estetică reprezintă o componentă indispensabilă a formării personalității prin intermediul căreia se urmarește dezvoltarea capacității de a recepta, interpreta și crea frumosul. Educația estetică are o infinitate de efecte pozitive asupra personalității elevilor. Cele mai semnificative dintre acestea vizează calitatea procesului de socializare a copiilor, maturizarea condiției socio – morale (curaj, capacitate de comunicare interumană s.a.), formarea și rafinarea intelectului ca structură rațională și evaluativ – critică în plan mental, organizarea plăcută și eficientă a timpului liber prin recrearea unui univers propriu în sfera imaginativului, a afectivului, motivaționalului, motricului și volitivului, afirmarea și trăirea sentimentului identității culturale strâns legat de stimularea capacității copiilor de a iubi patrimoniul artistic al națiunii, stimularea inițiativelor în practicarea artelor etc. Obiectivele educației estetice Educarea atitudinii estetice. Atitudinea estetica se exprimă printr-un ansamblu de reacții spirituale ale ființei umane fata de valorile estetice (ale naturii, societății și artei). Spre deosebire de alte atitudini specific umane determinate de interesul practic, utilitar, cognitiv, economic etc., în cazul atitudinii estetice mobilul principal este cel al satisfacerii unor trebuințe spirituale, al unor aspirații și nevoi umane. La baza atitudinii estetice se află un interes specific și anume interesul estetic. Efectele acestui interes vizează subiectivitatea ființei umane, sensibilizând-o prin manifestări, cum sunt cele de plăcere, desfătare, dăruire, curiozitate, uitare de sine etc. Principalele componente ale atitudinii estetice sunt gustul estetic, judecata estetică, idealul estetic, sentimentele și convingerile estetice. Gustul estetic reprezintă capacitatea de a reacționa spontan printr-un sentiment de satisfacție sau insatisfacție față de obiectele și procesele naturale, de actele și realizările umane sau de operele de arta, privite toate ca obiecte ale însușirii estetice a realității de catre om. Reacția de gust estetic se declanșează în momentul contactului cu valorile estetice și se manifestă sub forma unei dispoziții sau trăiri subiective. Prezența gustului se exprimă prin sensibilitate la tot ce este frumos, prin capacitatea de orientare și alegere în concordanță cu legile frumosului.Gustul estetic aparține prin excelență sensibilității și imaginației, fapt pentru care nu poate fi întotdeauna argumentat din punct de vedere teoretic, deși se bazează pe anumite criterii uneori imposibil de exprimat pe plan logic. De aceea gusturile sunt diferite de la un individ la altul, fiind dependente de structura personalității, condițiile de viață, experiența acumulată și mai ales de rezultatul educației și al climatului cultural în care trăiește omul. Trăsăturile de personalitate, înnăscute sau dobândite, reprezintă doar premisa apariției, evoluției și diversificării gusturilor. Acțiunea educațională nu-și propune să uniformizeze gusturile, dimpotrivă, luând în considerație spontaneitatea și individualitatea ce le caracterizează să urmărească dezvoltarea și formarea lor în conformitate cu structura și experiența personalității fiecărui elev. Judecata estetică reprezintă un aspect psihic de natură intelectuală care constă în capacitatea de apreciere a valorilor estetice pe baza unor criterii de evaluare. Ea se exprimă sub forma unor propoziții ce condensează impresii argumentate și întemeiate pe criterii de apreciere a frumosului. Dacă la nivelul gustului estetic se consemnează prezența sau absența plăcerii, la nivelul judecății intervine argumentarea și motivarea acelei reacții, se realizează o intelectualizare a gustului estetic. Criteriile folosite în vederea argumentării și motivării pot fi estetice și extraestetice, acestea din urmă putând fi de natură filozofică, sociologică, politică, ideologică, pe prim plan situându-se bine înțeles, cele estetice, celelalte fiind implicate și subsumate acestora. Idealul estetic este constituit dintr-un ansamblu de teze, principii și norme teoretice care imprimă o anumită direcție atitudinii estetice a oamenilor aparținând unei epoci, națiuni sau categorii sociale. Idealul reprezintă ceea ce este specific, dominant în diversitatea gusturilor estetice și se exprimă prin principii care se impun și acționează la nivelul unei epoci istorice. Fiind specific unei întregi epoci istorice idealul înglobează o imensă experiență socială și are o relativă stabilitate. Sentimentele estetice însumează o configurație de emoții, rezultat al unor trăiri mai profunde și de durată a frumosului din natură, societate și artă. Sentimentele estetice reprezintă cea mai înaltă formă de trăire a frumosului. Ele își pun amprenta asupra întregii personalități. Profunzimea și durata trăirii diferă de la un individ la altul, fiind determinată de categoria (tipul) valorii estetice și de structura personalității. Se disting emoții simple, înnăscute, cu rezonanța biologică (bucurie, tristețe, durere) și emoții complexe, specific umane (regretul, dorul, mila, extazul, nostalgia etc.), toate fiind provocate de receptarea valorilor estetice. Convingerile estetice sunt idei despre frumos care au devenit mobiluri interne, orientând și călăuzind preocuparea omului în vederea asimilării și introducerii frumosului în modul său de viață, în relațiile sale cu lumea și semenii săi. Se poate spune că atitudinea estetică reprezintă rezultatul fuziunii componentelor amintite. Ea se manifestă în mod specific de la un individ la altul. Formarea trebuințelor estetice. Trebuințele estetice vizează obiective legate mai ales de sfera motivațional – afectivă. Cele mai importante dintre acestea sunt: formarea stilului estetic de viață, crearea unui spațiu intim, compensator și psihoterapeutic și formarea sensibilitatii estetice. Formarea și dezvoltarea stilului estetic de viață exprimă cerința potrivit căreia viața fiecărui elev poate și trebuie gândită în școală, în familie și în afara lor în conformitate cu regulile frumosului, ale armoniei, măsurii și exemplarității existenței sociale, contribuind astfel la o integrare funcțională în mediul ambiant. Crearea unui spațiu intim, compensator și psihoterapeutic reflectă câmpul efectelor subiective pe care educația estetică îl creează în zona trăită a personalității elevilor. Acest obiectiv presupune crearea, prin intermediul trăirilor estetice, a unui microclimat spiritual de compensare și contracarare a unor stări de neliniște, oboseală sau stres datorate activităților algoritmice, rutiniere, pe de o parte și, pe de alta, datorate ritmului accelerat al dinamicii impuse vieții și profesiilor de științele și tehnologiile de vârf. Valorile constructive ale artei contribuie la ameliorarea și echilibrarea tensiunilor psihice apărute, induc o stare de detasare interioară prin fenomenele de “catharsis” (descarcare și eliberare) cu efecte terapeutice și recuperatorii. Aceste efecte pot fi obținute prin desen (artterapia), prin muzică (meloterapia), prin armonia între sunete, ritm și mișcare (euritmia), prin combinarea desenului, cuvântului, muzicii și mișcării etc., toate însă integrate într-un program educational coerent. Educarea sensibilității estetice presupune atât dezvoltarea afectivității, a necesității de autocunoaștere, de autoexprimare și autorealizare cât și asimilarea progresivă a unor modalități de cunoaștere sensibilă, care să-l ajute pe elev în perceperea, înțelegerea mesajului operei, a finalității ei artistice și social – culturale. Dezvoltarea aptitudinilor creatoare în diferite domenii ale artei. Dezvoltarea aptitudinilor, intereselor și înclinațiilor elevilor reprezintă un obiectiv important al școlii. În ceea ce privește aptitudinile artistice, educația estetică urmărește atât depistarea acestora de la vârsta cea mai fragedă, cât și asigurarea condițiilor și mijloacelor necesare pentru dezvoltarea lor. Indiferent despre ce fel de aptitudini este vorba – muzicale, literare, coregrafice, plastice etc. – toți copiii, cu mici excepții, sunt capabili să asculte muzică, să recite, să deseneze sau să danseze. Nu toți desfășoară aceste activități în același grad, între ei existând deosebiri calitative evidente. Cunoașterea acestor deosebiri este indispensabilă pentru desfășurarea educației estetice în cadrul școlii. Aptitudinile artistice, ca de altfel orice aptitudine, se dezvolta prin exersare. De aceea sarcina școlii constă în inițierea elevilor de timpuriu cu tehnicile diferitelor arte, antrenarea lor la exercițiile de creație, studierea manifestărilor fiecarui elev și stimularea inițiativelor artistice, iar în cazul unor semne promițătoare îndrumarea elevilor spre școlile speciale de artă. La vârsta adolescenței, când elevii devin conștienți de aptitudinile lor și de rolul exercițiilor în dezvoltarea capacităților lor, ei vor fi îndrumați și stimulați treptat spre un proces de autoeducație în domeniul artistic preferat. Antrenarea elevilor în exerciții sistematice, specifice domeniului artistic pentru care ei dovedesc aptitudini și conducerea lor cu tact reprezintă o dovadă a măiestriei pedagogice. Conținutul educației estetice Conținutul educației estetice în școală este concretizat în ceea ce se întelege prin cultură estetică. La rândul ei, cultura estetică școlară se prezintă sub două ipostaze: a) cultura obiectivă reprezentată de un ansamblu de cunoștințe și capacități estetice, prevăzute în documentele școlare și transmise în procesul instructiv – educativ din școală. b) cultura subiectivă care ne apare – asa cum remarcă G. Vaideanu – “ca rezultat spiritual produs în individ de asimilarea culturii obiective”. Acest rezultat spiritual se concretizează într-un ansamblu de capacități, aspirații, sentimente și convingeri estetice, toate subsumate și integrate unui ideal estetic. Atitudinea estetică (cu toate componentele ei) reprezintă rezultatul interiorizării culturii estetice obiective. Procesul acesta de interiorizare și de formare a culturii estetice subiective (care dă sens individual atitudinii estetice) se realizează prin educație, prin autoeducație cât și prin influențele mediului. Modalitățile de realizare a educației estetice pot fi grupate în funcție de mijlocul utilizat: frumosul natural, ambianță socială, literatură, muzică, artă plastică etc. Elementul cel mai general și care acționează de la început asupra “sensibilității”, asupra laturii afective a copilului, încă înainte de școală dar și după aceea, îl constituie frumosul natural. Succesiunea anotimpurilor, răsăritul și apusul soarelui, o noapte înstelată, un câmp înflorit, o pădure înclinându-se sub bătaia vântului, un cer senin și o liniște odihnitoare, toate pot deveni prilej de a atrage atenția copilului asupra frumosului din natură și a-l ajuta să-l perceapă, să reacționeze emoțional și să vibreze intern la contactul cu el. De asemenea, ambianța, cadru social în care trăiește elevul (locuința, școala, clasa, strada, ceremonialul, vestimentația, design-ul industrial, design-ul specific tehnologiei informatizate, artizanatul, relațiile dintre oameni etc.) toate exercită o influență pozitivă sau negativă în acest sens. Ele devin un puternic mijloc de influențare a sensibilității elevilor mai ales dacă atenția lor este orientată în direcția perceperii și aprecierii frumosului social. De altfel, numeroasele implicații sociologice (modă, design-ul etc.) ca și cele psihologice (formarea gustului, a creativității etc.) nu pot fi ignorate în procesul organizării educației estetice din școală. În procesul de învățământ educația estetică se realizează prin toate disciplinele școlare. Firește această contribuție nu este egala. Ea depinde de specificul și conținutul obiectului de învățământ, precum și de pregătirea profesorului pentru a introduce pe elev în “lumea frumosului” prin obiectul său de specialitate. Educația pentru și prin valori muzicale Dintre toate artele, muzica este cel mai aproape de sufletul omenesc, fiind prezentă în toate etapele devenirii sale. De la cântecul de leagan, la cele școlărești, de dragoste, ostășești, doine, cântece haiducești și până la cele funebre omul a găsit mereu ocazia să-și exprime “simțirea” și să găsească în muzică curaj, alinare etc. Educația muzicală constă, în principal, în sensibilizarea elevului la valoarea melodica a unui text muzical global sau prin componentele lui – temă, armonie, polifonie, timbru, dinamică. Finalitățile ei vizează crearea acelei unități neegalabile dintre om și muzică prin rezonanță afectivă și inefabil, formarea și rafinarea gustului muzical, discernerea muzicalului de nonmuzical, vizând desigur și dezvoltarea auzului muzical, stăpânirea limbajului specific (notație) și a structurii unei opere muzicale ș.a. În cazul elevilor care manifestă aptitudini pentru acest domeniu al artei se poate atinge și treapta creației muzicale pe temeiul unirii dintre reacția emoțional afectivă, starea de contemplare psihologică senină, participarea intelectivă și volitivă (ascultare calitativă, lăuntrică, înțelegerea superioară a operei muzicale). „Muzica ... un grai izvorât din inimă şi menit să educe dragoste şi înfrăţire printre cei pe care îi despart credinţi şi obiceiuri deosebite. Muzica este un grai în care se oglindesc, fără posibilităţi de prefăcătorie, însuşirile psihice ale omului, ale popoarelor.” (George Enescu) Educația estetică se realizează și prin alte forme ale artei – arhitectură, teatrul, filmul, ca și prin mijloacele de comunicare în masă. Procesul acesta este deosebit de complex. El cere sensibilitate și efort modelator dar și competență organizatorică și metodologică. Formele ei de realizare sunt foarte variate. Ele cuprind întregul proces de învățământ, orele de dirigenție, activitățile extradidactice, totul poate sluji preocupărilor educative de potențare a setei de trăire a frumosului, de formare a conduitelor civilizate, întemeiate pe valorile esteticii integrative, de stimulare a energiilor creatoare, concomitent cu pregătirea elevilor pentru a respinge urâtul și tot ce-i legat de el în plan estetic, etic, filozofic și educațional. Legătura dintre educația muzicală și educația estetică Educația estetică a preșcolarilor urmărește cultivarea capacităților de a aprecia frumosul din artă, ambianță, natură, viață socială și de a contribui la crearea frumosului prin forme de manifestare specifice vârstei, contribuind astfel la formarea și desăvârșirea personalității copiilor. Prin forme și direcții de lucru specifice ei, a constituit una din preocupările centrale ale școlii din toate timpurile, reprezentând o veche activitate pedagogică. Având în vedere particularitățile vârstei preșcolare cât și faptul că în această perioadă se pun bazele dezvoltării ulterioare a copilului, se impune începerea realizării unei educații estetice organizate, folosindu-se metode și procedee adecvate vârstei. Toate activitățile organizate în grădiniță au valențe estetice dar un rol deosebit revine activităților de educație muzicală. Copilăria este perioada celei mai intense dezvoltări fizice și psihice a omului. Vârsta copilăriei e aptă nu numai de educație în general dar și de educație muzicală ân special. Muzica impresionează de timpuriu pe copii. Ea le produce emoții plăcute și puternice. Structurile sonore și ritmice intuite în primii ani sunt continuate în grădiniță în cadrul procesului instructiv-educativ. Prin îmbinarea armonioasă a mijloacelor de realizare a educației muzicale ( cântecul, jocul muzical, audiția muzicală ) și folosirea mijloacelor audio-vizuale contribuim la consolidarea cunoștințelor și a deprinderilor muzicale, la dezvoltarea dispozițiilor speciale care se vor transforma ulterior în aptitudini sau chiar talent: “ Cu cât copilul va fi mai atras spre muzică, cu atât mai mult el va deveni beneficiarul emoțiilor artistice. „Menirea sfântă a muzicii este să stingă urile, să potolească patimile şi să apropie inimile într-o caldă înfrăţire, aşa precum a înţeles-o măreaţa antichitate, creând mitul lui Orfeu. Muzica trebuie să pornescă de la inimă şi să se adreseze inimii ... să nu uităm că scopul artei este: către mai bine.” (George Enescu) Muzica va fi pentru el un izvor curat de munte care, pe unde trece, face să rodească pământul și cu timpul modelează chiar și piatra.” ( Lupu Jean – Educarea auzului muzical dificil). Grădinița acordă pe tot parcursul preșcolarității o atenție deosebită cultivării vocii copiilor, dezvoltării auzului muzical, a simțului ritmic și melodic. Muzica are deosebite valențe formative, învățarea și practicarea ei constituind o adevarată “terapie” pentru intelectul copilului preșcolar. Ea educă și dezvoltă o serie de procese psihice: gândirea, memoria, atenția, afectivitatea, voința, etc.. Atunci când preșcolarul cântă urmărim să fie atent la multe operații care, însumate, dau viață cântecului ( este solicitată atenția), trebuie să-și amintească textul cântecului ( memoria), în cadrul jocurilor muzicale să respecte anumite reguli, să dea dovadă de acuitate auditiva și să fie disciplinat în joc ( atenția, voința, gândirea). Educația muzicală iși extinde influența și asupra dezvoltării fizică a copiilor. Cântecele, jocurile cu cântec sau jocurile muzicale interpretate de copii contribuie la dezvoltarea aparatului respirator, aparatului vocal și asigură o mai bună oxigenare a sângelui. Mișcările executate ritmic devin mai puțin obositoare și în același timp dau corpului suplețe și frumusețe. Educația muzicală desfașurată în grădiniță dezvoltă gustul pentru frumos și sensibilitatea copiilor. Jean Lupu spune: “ Să-i învățăm pe copiii noștri cum să cânte frumos și astfel vor avea muzica în ei toată viața“ ( Educarea auzului muzical dificil ). Conținutul de idei al cântecelor influențează pozitiv procesul de formare al caracterului copiilor. Aceștia învață să fie harnici, buni, generoși, corecți, să-și iubească familia, ținutul natal, natura înconjurătoare. Cântecele și jocurile muzicale îi fac pe copii veseli, vioi, disciplinați, perseverenți, prietenoși. Educația muzicală influențează pozitiv pe copii și sub aspect intelectual. Perceperea clară, bine dirijată a unor materiale ( tablouri, imagini ) familiarizarea cu continutul cântecelor și apoi povestirea acestora le dezvoltă copiilor spiritul de observație, le îmbogățește cunoștințele și vocabularul cu noi cuvinte. Pledând pentru o educație muzicala bine organizată, renumitul etnomuzicolog George Breazul vede copilul astfel: “ un mugur prins de o ramură, ca o mlădiță dintr-o tulpină, ca o sămânță ce încolțește, prinde rădăcina și crește în solul sufletesc al neamului nostru” iar manifestările muzicale ale copilăriei sunt “ acele exprimări sonore ale bucuriei, plăcerii, satisfacției.( George Breazul “Observații relative la învățământul muzical”). Educația muzicală- ocupa un loc important în procesul instructiv- educativ din grădiniță și aduce o contribuție de seamă la educația estetică a copiilor, precum și la educația lor morală, intelectuală și fizică. Concluzii Muzica a fost şi rămâne o componentă fundamentală a educaţiei estetice. Muzica este mobilizatoare a actelor de voinţă şi de caracter, este sensibilizatoare pentru ascuţirea simţului moral, declanşează trăiri puternice şi de durată, emoţii intense. Pornind de la premisa că muzica este obiectul sensibilităţii copilului, înainte de a fi obiectul activităţii intelectuale de învăţare, obiectivul primordial al oricărei educaţii este acela de a găsi mijloacele adecvate de a favoriza elevului contactul nemijlocit cu lumea capodoperelor, în sensul cel mai profund al operei muzicale. De atingerea acestui obiectiv depinde reuşita sau nereuşita întregii activităţi muzicale. Muzica este şi ştiinţă şi artă, de aceea este implicată atât în realizarea obiectivelor intelectuale, cognitive ale învăţământului, cât şi în cele estetice, afective, morale şi formative. Muzica este arta reflectării realităţii prin imagini sonore, fiind una din formele conştiinţei sociale. Muzica este o artă prin excelenţă, dar în acelaşi timp este şi un obiect de învăţământ. Ambele accepţii ale noţiunii de muzică au acelaşi rol, de a educa, dar în mod diferit. Muzica conţine numeroase elemente cognitive, logistice, afective, estetice, voliţionale, motivaţionale care participă efectiv la realizarea scopului general al instruirii şi educării. Muzica pune accent sporit pe activitatea gândirii şi simţirii elevilor, determinându-i să-şi însuşească limbajul muzical pe cale conştientă, pentru a fi îndrăgit şi înţeles ca modalitate de exprimare a vieţii lor afective, alături de limba maternă şi de alte activităţi artistice. Bibliografie: * Bârlogeanu Lavinia, Psihopedagogia artei-Educația estetică, Editura Polirom, Iași, 2001 * Breazu Marcel, Educația estetică prin artă și literatură, Editura Academiei Republicii Populare Române, București, 1964 * Cucoș Constantin, Pedagogie, Editura Polirom, Iași, 2006 * Nicola I., Pedagogie, Editura Didactică și pedagogică, București, 1994 * Văideanu George, Cultura estetică școlară, Editura Didactică și pedagogică, București, 1967 * www.didactic.ro Anexe A se vedea ce cristale armonioase formează apa atunci când i se pune muzică clasică, de exemplu, sau când îi sunt asociate cuvinte frumoase, precum iubire. Şi a se vedea, prin contrast, reacţia apei la sunetele produse de muzica agresivă: cristalele formate sunt foarte dizarmonioase (nu întâmplător au Dimmu Borgir o piesă numită Master of Disharmony). În mod similar, nici cuvintele precum ură sau proasto nu au un efect armonizator asupra apei, ci dimpotrivă. Şi ce? Apa cunoaşte limbi străine? Oare de unde cunoaşte ea înţelesul cuvintelor? În mod misterios, se pare că apa înţelege orice cuvânt, sau, poate, mai bine zis, orice încărcătură emoţională a cuvintelor. Pentru că, atât prin muzică, cât şi prin cuvinte, sunt transmise emoţii, emoţii care pot fi fie negative, fie pozitive. Da, apa le receptează foarte bine. Iar corpul uman este alcătuit în proporţie de peste 80% din apă. Formă de cristalizare a apei care "a ascultat" Heavy Metal Aşadar, dacă noi, cu mintea, nu percepem efectele devastatoare pe care un cuvânt sau o serie de sunete le poate produce asupra noastră, organismul nostru are grijă să le recepteze, iar efectele apar, treptat, la nivelul întregii noastre fiinţe. De ce oare, la început, o piesă death metal, sau grind, sau suicide death metal, sau ce genuri mai puteţi aduce ca exemple, vi se părea prea agresivă sau prea depresivă, şi nu o puteaţi asculta? Şi de ce oare, după un timp, aţi devenit capabili de a o asculta, ba chiar a început şi să vă placă? Pentru că, între timp, aţi devenit mai puţin perceptiv, sunetele pe care organismul vostru le-a receptat v-au „educat” în acest sens. Cum spunea definiţia aceea din DEX? Stupefiant înseamnă „(Substanţă) care inhibă centrii nervoşi, provocând o stare de inerţie fizică şi psihică şi care, folosită mult timp, duce la obişnuinţă şi la necesitatea unor doze crescânde. Oare nu vă regăsiţi aici? Să luăm un exemplu: un individ, trecând printr-o perioadă nu foarte roz, ascultă cu plăcere Anathema. Piesele acestei trupe îl fac să se simtă mai bine, îl fac să se simtă înţeles, într-un fel. Poate că, după o vreme, perioada mai dificilă din viaţa individului a trecut, dar el s-a ataşat de muzică, îi place senzaţia pe care muzica i-o dă, şi o ascultă în continuare. Peste un timp va căuta şi alte trupe similare, din acelaşi gen, ba chiar va „intra mai adânc”, ascultând My Dying Bride, spre exemplu. Desigur, individul nostru nu ar căuta să asculte muzică „şi mai profundă” dacă nu ar simţi această nevoie. După cum nici dependentul de droguri nu ar creşte doza dacă nu ar simţi nevoia. Încet, încet, se ajunge şi la suicide black metal, sau ce alte genuri „şi mai profunde” s-ar putea găsi. Şi, desigur, cum să renunţi la o asemenea muzică, muzică ce ţi-a oferit totul, muzică ce te-a făcut „să simţi cu adevărat”? Dar oare chiar „simţi cu adevărat” ascultând asemenea muzică? Nu cumva anumite simţuri, percepţii, sau cum vrei să le spui, ţi-au fost inhibate, încetul cu încetul, permiţându-ţi să asculţi piese sau trupe care la început ţi se păreau inaccesibile? La o grădiniță s-a făcut un studiu pe baza căruia s-a evaluat rolul muzicii în educația estetică. Mai multe grupe de copii au fost puse sa deseneze ce vor ei, însa fundalul muzical a fost diferit. Așadar, copiii care au avut pe fundal muzica clasica au realizat desene mai liniștite, culori calde au folosit, pe când cei care au avut pe fundal melodii mai zgomotoase au realizat desene haotice, culori amestecate, fără vreun înțeles. Astfel s-a ajuns la concluzia că muzica are un rol important în educația estetică. 